ઈન્કમટેક્સ વિભાગે રાજદને નોટિસ જારી કરીને ખુલાસો માગ્યો છે કે રવિવારે આયોજિત રાજદની મહારેલી માટે નાણાં ક્યાંથી આવ્યાં હતાં અને આ રેલીનાં આયોજન પાછળ કુલ કેટલો ખર્ચ થયો છે. અત્રે ઉલ્લેખનીય છે કે રવિવારે રાજદના સુપ્રીમો લાલુપ્રસાદ યાદવે પટણાના ઐતિહાસિક ગાંધી મેદાન પર ‘દેશ બચાવો, ભાજપ ભગાવો’ રેલીનું આયોજન કર્યું હતું. આ રેલીમાં લાલુ યાદવે બિહારના મુખ્યપ્રધાન નીતીશકુમાર પર તેજાબી પ્રહારો કર્યા હતા.